Pseudo-Matteus’ evangelium

Pseudo-Matteus’ evangelium er en nytestamentlig apokryf, dvs. et skrift av tvilsom opprinnelse, og noen ganger kalt Matteus’ barndomsevangelium, men i antikken var tittelen Boken om jomfru Marias opprinnelse og Frelserens barndom.Barnstone, Willis: The Other Bible, Harper SanFrancisco, side 394 Pseudo-Matteus er en tekst innenfor sjangeren «barndomsevangelier» med legende-preget beskrivelse av Jesu oppvekst, fra han ble født og frem til han var tolv år gammel, det tidsrommet som beskrives kort i evangeliene til Matteus og Lukas. I Vesten var Pseudo-Matteus' evangelium kilde til billedsykluser kjent som «Marias liv», spesielt i tiden før senmiddelalderen.Cartlidge, David R. & Elliott, James Keith: Art and the Christian Apocrypha, side 32 (og generelt sidene 21-46), 2001, Routledge, London; ISBN 0415233917

Ifølge forskning foretatt av J. Gijsel og R. Beyers samsvarer Pseudo-Matteus som arketype med ca år 800, mens komposisjonen er eldre, typisk for perioden 600–625.Bart Ehrman og Zlatko Pleše: The Apocryphal Gospels: Texts and Translations (s. 73-113), Oxford University Press</ref>

 Innhold 
 Kirkefaderen Hieronymus 
Fortellingen har en rekke brev innledningsvis mellom den tidlige kirkefadereren Hieronymus og to biskoper som ber førstnevnte om å oversette et «hebraisk bind, skrevet ved hånd av den mest velsignende evangelist Matteus» om jomfrumorens fødsel og Jesu barndom. 

I virkeligheten tok Hieronymus til orde mot disse helt fiktive beretningene,<ref>[https://d.lib.rochester.edu/teams/text/reames-middle-english-legends-of-women-saints-legends-of-st-anne-mother-of-the-virgin-mary-introduction Sherry L. Reames: Legends of St. Anne, Mother of the Virgin Mary: Introduction] og «ingen som er kjent med Hieronymus’ skrivestil, vil tro at dette er autentisk».The Ante-Nicene Fathers Vol. VIII. Side 351

«Hieronymus» satte sammen og oversatte verket, omhyggelig «oversatte det ord for ord, nøyaktig slik det var på hebraisk ettersom det er hevdet at det ble komponert av den hellige evangelist Matteus, og skrevet forut hans evangelium», skjønt han uttrykte tvil om dets ekthet.The Ante-Nicene Fathers Vol. VIII. Side 369

 Jomfru Marias foreldre, samt Maria og Josef 
Den første halvdelen av teksten forteller historien om Joachim og Anna, jomfru Marias foreldre, om Joakims sorg og utenforskap på grunn av deres barnløshet, hans landflyktighet og retur til Anna; og om Marias fødsel, hennes tjenestetid som tempeljomfru, hennes liv i bønn og kyskhetsløfte, valget av Josef som ektemann og vokter da hun ble for gammel til å være tempeljomfru; bebudelsen; Josefs kval da han fant ut at hun var gravid, og hans endelige aksept av at hun fortalte sannheten; hans og Marias prøvelse i tempelet, og de fremmøttes aksept av Marias og Josefs uskyld.

 Jesu fødsel 
Pseudo-Matteus er det første skrift som nevner at en okse og et esel var til stede ved Jesu fødsel, et lån fra Jesaja 1,3: «En okse kjenner sin eier, et esel sin herres krybbe».Jesaja 1,3, bibel.no Her beskrives også at Maria som treåring snakket så forstandig og priste Gud så folk regnet henne som en voksen; angivelig var hun også så vakker at nesten ingen kunne se på ansiktet hennes. I dette evangeliet var det en engel som førte Maria, ikke til en stall for å føde, men til en mørklagt hule som ble opplyst straks Maria steg inn i den. Innhyllet av lys og omringet av engler fødte Maria en sønn, og Josef fant barnet svøpt i hvitt tøy. Den nyfødte sa: «Tiden har kommet hvor alle nasjoner fra Abrahams sæd skal bli velsignet.» I dette evangeliet flyttet Josef og Maria fra hulen bort i en stall, etterfulgt av flukten til Egypt. Maria Kjos Fonn: «Det aller helligste», Klassekampen, 24. desember 2018

 Forholdet til andre tekster 
Teksten i Pseudo-Matteus er hovedsakelig en redigert reproduksjon av Evangeliet til Jakob den rettferdige (Jesu bror), fulgt av en redegjørelse av flukten til Egypt (som det ikke er kjent hva den er basert på), og derpå en redigert gjenfortelling av Tomas' barneevangelium. I alt vesentlig er verket et rimelig heldig forsøk på å redigere og utforme disse tekstene til et logisk enkeltverk.

 Betydning i middelalderen 
Verket hadde sterk påvirkning på middelalderens tenkesett, delvis fordi det ble inkludert i Legenda Aurea som hadde stor utbredelse. Dette førte til sekundære bøker som Libellus de Nativitate Sanctæ Mariæ, som tar med bare de første delene av teksten om Marias fødsel. En annen tekst basert på Pseudo-Matteus er Det arabiske barndomsevangelium, med mange beskrivelser av overnaturlige hendelser.

Verket inspirerte også innholdet i den populære engelske sangen The Cherry-Tree Carol, en ballade som skal ha blitt sunget så tidlig som på 1400-tallet.Francis James Child: The English and Scottish Popular Ballads, v 2, p 1, Dover Publications, New York 1965

 Referanser 

Eksterne lenker
 The Gospel of Pseudo-Matthew – komplett tekst hos The Gnostic Society Library.
 The Gospel of Pseudo-Matthew - en annen kilde til den fullstendige teksten

Kategori:Apokryfene
Kategori:Jul